pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ ย้ำเคร่งครัดที่มีอยู่จำกัดอย่างต่อเนื่องเผยตัวเลขน้ำใช้ได้ล่าสุด มี 16,834 ล้าน ลบ.ม.
วันพุธที่ 11 มีนาคม 2563
กระทรวงเกษตรฯ ย้ําเคร่งครัดที่มีอยู่จํากัดอย่างต่อเนื่องเผยตัวเลขน้ําใช้ได้ล่าสุด มี 16,834 ล้าน ลบ.ม.
กระทรวงเกษตรฯ ย้ําเคร่งครัดที่มีอยู่จํากัดอย่างต่อเนื่องเผยตัวเลขน้ําใช้ได้ล่าสุด มี 16,834 ล้าน ลบ.ม. ย้ําทุกภาคส่วนต้องร่วมมือใช้อย่างประหยัด
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์เปิดเผยว่า สําหรับสถานการณ์น้ําในอ่างเก็บน้ําขนาดใหญ่และขนาดกลางทั่วประเทศจํานวน 447 แห่ง ปัจจุบัน(10 มี.ค.63) มีปริมาณน้ําในอ่างเก็บน้ํารวมกัน 40,568 ล้านลูกบาศก์เมตร(ลบ.ม.) คิดเป็นร้อยละ 53 ของความจุเก็บกักรวมกัน เป็นปริมาณน้ําใช้การได้ประมาณ16,834 ล้าน ลบ.ม. หรือคิดเป็นร้อยละ 32 ของปริมาณน้ําใช้การได้
นายอลงกรณ์กล่าวต่อไปว่า สําหรับในส่วนของ 4 เขื่อนหลักลุ่มน้ําเจ้าพระยา ประกอบด้วย เขื่อนภูมิพล เขื่อนสิริกิติ์ เขื่อนแควน้อยบํารุงแดน และเขื่อนป่าสักชลสิทธิ์ มีปริมาณน้ําเก็บกักรวมกัน 9,741 ล้าน ลบ.ม. หรือร้อยละ 39 ของความจุอ่างรวมกัน เป็นน้ําใช้การได้รวมกันประมาณ 3,045 ล้าน ลบ.ม. หรือร้อยละ17 ของความจุน้ําใช้การระบายน้ํารวมกันวันละประมาณ 17 ล้าน ลบ.ม. สถานการณ์น้ําในอ่างเก็บน้ําอยู่ในเกณฑ์ค่อนข้างน้อย จึงต้องบริหารจัดการน้ําตามความเหมาะสม ซึ่งปริมาณน้ําต้นทุนที่มีอยู่จะใช้สําหรับการอุปโภคบริโภค และรักษาระบบนิเวศเป็นหลัก
ด้าน นายประยูร เย็นใจ ผู้เชี่ยวชาญฯ ด้านจัดสรรน้ํา กรมชลประทาน กล่าวเพิ่มเติมว่า กรมชลประทาน ยังคงเคร่งครัดในการบริหารจัดการน้ําต้นทุนที่มีอยู่จํากัดอย่างต่อเนื่อง เพื่อให้เกิดความมั่นคง และรักษาเสถียรภาพด้านน้ํา จําเป็นต้องสํารองน้ําเพื่อไม่ให้เกิดผลกระทบต่อน้ําอุปโภคบริโภค และรักษาระบบนิเวศ ทั้งนี้ ต้องขอความร่วมมือจากทุกภาคส่วนใช้น้ําอย่างประหยัดที่สุด เพื่อลดความเสี่ยงขาดแคลนน้ําในอนาคต
รัฐบาลไทย-ข่าวทำเนียบรัฐบาล-“ยุติธรรม” Kick off สิทธิทางกฎหมายเพื่อความเสมอภาค ในงานมหกรรม “อารยสถาปัตย์ และนวัตกรรมสุขภาพ เพื่อคนทั้งมวล” ครั้งที่ ๑
วันอังคารที่ 6 ธันวาคม 2559
“ยุติธรรม” Kick off สิทธิทางกฎหมายเพื่อความเสมอภาค ในงานมหกรรม “อารยสถาปัตย์ และนวัตกรรมสุขภาพ เพื่อคนทั้งมวล” ครั้งที่ ๑
พิธี Kick off สิทธิทางกฎหมายเพื่อความเสมอภาค ในงานมหกรรม “อารยสถาปัตย์ และนวัตกรรมสุขภาพ เพื่อคนทั้งมวล” ครั้งที่ ๑ (1st Thailand Friendly Design Expo 2016)
นางกรรณิการ์ แสงทอง รองปลัดกระทรวงยุติธรรม
ในฐานะผู้แทนรัฐมนตรีว่าการกระทรวงยุติธรรม
เป็นประธานในพิธี Kick off สิทธิทางกฎหมายเพื่อความเสมอภาค
ในงานมหกรรม “อารยสถาปัตย์ และนวัตกรรมสุขภาพ เพื่อคนทั้งมวล” ครั้งที่ ๑
(1st Thailand Friendly Design Expo 2016)
เพื่อเสริมสร้างความรู้ ความเข้าใจเกี่ยวกับการดําเนินงานของกระทรวงยุติธรรม
ในด้านการส่งเสริมสิทธิทางกฎหมายในมิติด้านอารยสถาปัตย์
รวมทั้งการอํานวยความยุติธรรมเพื่อลดความเหลื่อมล้ํา
และสร้างความเท่าเทียมให้เกิดขึ้นแก่สมาชิกทุกกลุ่มในสังคม
โอกาสนี้ กระทรวงยุติธรรม โดยกรมคุ้มครองสิทธิและเสรีภาพ
ได้ร่วมออกบูธให้บริการคําปรึกษาด้านกฎหมายแก่ประชาชนที่เข้าร่วมงานดังกล่าว
ทั้งนี้ กิจกรรมดังกล่าวจัดโดยมูลนิธิอารยสถาปัตย์
โดยความร่วมมือของกระทรวงการพัฒนาสังคมและความมั่นคงของมนุษย์
และสํานักงานส่งเสริมการจัดการประชุมและนิทรรศการ
ตลอดจนหน่วยงานภาครัฐ ภาคเอกชน และภาคีเครือข่าย จํานวน ๑๑๗ องค์กร
ซึ่งกําหนดจัดขึ้นระหว่างวันที่ ๓๐ พฤศจิกายน - ๓ ธันวาคม ๒๕๕๙
ณ ศูนย์แสดงสินค้าและการประชุม อิมแพ็ค เมืองทองธานี ฮอลล์ ๖
รัฐบาลไทย-ข่าวทำเนียบรัฐบาล-แถลงข่าวผลการประเมิน PISA 2015
วันพฤหัสบดีที่ 8 ธันวาคม 2559
แถลงข่าวผลการประเมิน PISA 2015
สถาบันส่งเสริมการสอนวิทยาศาสตร์และเทคโนโลยี (สสวท.) จัดงานแถลงข่าวผลการประเมิน "โครงการประเมินผลนักเรียนร่วมกับนานาชาติ" (Programme for International Student Assessment : PISA) ประจําปี 2015
รัฐบาลไทย-ข่าวทำเนียบรัฐบาล-รอง ปวท. เปิดงานมหกรรมสินค้านวัตกรรม และผลงาน Startup อุบลราชธานี (RISE 2017)
วันพุธที่ 5 เมษายน 2560
รอง ปวท. เปิดงานมหกรรมสินค้านวัตกรรม และผลงาน Startup อุบลราชธานี (RISE 2017)
รอง ปวท. เปิดงานมหกรรมสินค้านวัตกรรม และผลงาน Startup อุบลราชธานี (RISE 2017)
31 มีนาคม 2560 นายสมชาย เทียมบุญประเสริฐ รองปลัดกระทรวงวิทยาศาสตร์และเทคโนโลยี เป็นประธานในพิธีเปิดมหกรรมสินค้านวัตกรรม และผลงาน Startup อุบลราชธานี (RISE 2017) จัดโดยอุทยานวิทยาศาสตร์ มหาวิทยาลัยอุบลราชธานี เพื่อนําผลงานนวัตกรรมของมหาวิทยาลัยออกมาเผยแพร่ให้เกิดการใช้ประโยชน์ในเชิงพาณิชย์ และส่งเสริมให้เกิดการพัฒนา Startup ในพื้นที่ ณ เซนทรัลพลาซ่า อุบลราชธานี
กิจกรรมภายในงานประกอบด้วย การแสดงผลงานวิจัยและนวัตกรรมที่พร้อมให้เอกชนนําไปต่อยอดทางธุรกิจ ประกอบด้วย ผลงานวิจัยด้านวิศวกรรมศาสตร์ ด้านอาหารและเภสัชกรรม ด้านเกษตรกรรม และด้านคอมพิวเตอร์และสารสนเทศ ซึ่งมีจํานวนผลงานกว่า 40 ผลงาน แต่ละผลงานล้วนมีศักยภาพในการนําไปต่อยอดสําหรับผู้ที่มองหาโอกาสทางธุรกิจ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 - 3732 โทรสาร 02 333 3834
E-Mail : pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-เลขา สดช.รักษาราชการแทนรองปลัดกระทรวงดิจิทัลฯ ร่วมบรรยายในงาน “CEBIT ASEAN Thailand 2018”
วันเสาร์ที่ 20 ตุลาคม 2561
เลขา สดช.รักษาราชการแทนรองปลัดกระทรวงดิจิทัลฯ ร่วมบรรยายในงาน “CEBIT ASEAN Thailand 2018”
เลขา สดช.รักษาราชการแทนรองปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นางวรรณพร เทพหัสดิน ณ อยุธยา เลขาธิการคณะกรรมการดิจิทัลเพื่อเศรษฐกิจและสังคมแห่งชาติ รักษาราชการแทนรองปลัดกระทรวงดิจิทัลเพื่อเศรษฐกิจและสังคม เป็นวิทยากรบรรยาย เรื่อง การพัฒนาดิจิทัลเพื่อเศรษฐกิจและสังคม และการรักษาความมั่นคงปลอดภัยทางไซเบอร์แห่งชาติ ในงาน “CEBIT ASEAN Thailand 2018” ณ ห้อง Phoenix อาคาร 7-8 ศูนย์แสดงสินค้าและการประชุมอิมแพ็ค เมืองทองธานี เมื่อวันที่ 18 ตุลาคม 2561 โดยได้บรรยายเนื้อหาเรื่องเกี่ยวกับการพัฒนาดิจิทัลเพื่อเศรษฐกิจและสังคม ประกอบด้วย ดิจิทัลไทยแลนด์ : แผนงานด้านดิจิทัล ปี 2561, โครงสร้างพื้นฐานดิจิทัล : เน็ตประชารัฐ, ปรับปรุงเคเบิลใยแก้วนําแสงใต้น้ํา การพัฒนาด้านกฎหมายและดิจิทัลไอดี (Digital ID) โดยส่งเสริมกําลังคนด้านดิจิทัล เมืองอัจฉริยะ และรัฐบาลดิจิทัล พร้อมบรรยายเรื่องการรักษาความมั่นคงปลอดภัยไซเบอร์แห่งชาติ ประกอบด้วย คําสั่งที่เกี่ยวข้องกับการดําเนินการด้านไซเบอร์ (องค์ประกอบคณะกรรมการเตรียมการฯ และอํานาจหน้าที่) มติที่ประชุมคณะกรรมการเตรียมการต่างๆ เช่น Critical Services ของประเทศไทย และตัวอย่างวิธีการประเมินระดับผลกระทบ เป็นต้น ทั้งนี้ มีผู้สนใจเข้าร่วมฟังเป็นจํานวนมาก จากหน่วยงานภาครัฐ เอกชน และประชาชน จํานวนกว่า 150 คน
***********************************
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เป็นตัวแทนรับรางวัล “Thailand Zocial Awards 2018”
วันจันทร์ที่ 5 มีนาคม 2561
รองปลัดกระทรวงดิจิทัลฯ เป็นตัวแทนรับรางวัล “Thailand Zocial Awards 2018”
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นตัวแทนศูนย์บริการข้อมูลภาครัฐเพื่อประชาชน (สายด่วน GCC 1111) ซึ่งดําเนินการโดย บริษัท ทีโอที จํากัด (มหาชน) หน่วยงานในสังกัดกระทรวงดิจิทัลฯ ได้รับรางวัลสาขา Best Brand Performance by Pantip ในงาน “Thailand Zocial Awards 2018” โดย บริษัท โธธ โซเชียล จํากัด และ บริษัท วันบิต แมทเทอร์ จํากัด ร่วมกันจัดขึ้น เนื่องจากเล็งเห็นถึงความสําคัญของสื่อโซเชียลมีเดียที่เข้ามามีอิทธิพลต่อทุกธุรกิจ รวมถึงความต้องการเชิดชูแบรนด์ เอเจนซี่ และคนบันเทิงที่ใช้โซเชียลมีเดียอย่างสร้างสรรค์ มีประสิทธิภาพ และเป็นประโยชน์ต่อสังคม เพื่อเป็นแบบอย่างที่ดีต่อไป เมื่อวันที่ 28 กุมภาพันธ์ 2561 ณ โรงละครเคแบงค์สยามพิฆเนศ สยามสแควร์วัน เขตปทุมวัน กรุงเทพฯ
***********************
รัฐบาลไทย-ข่าวทำเนียบรัฐบาล-อนุทินส่งทีมแพทย์-พยาบาล รับคนไทยจากเมืองอู่ฮั่น ทุกคนภูมิใจทำหน้าที่เพื่อชาติ
วันอังคารที่ 4 กุมภาพันธ์ 2563
อนุทินส่งทีมแพทย์-พยาบาล รับคนไทยจากเมืองอู่ฮั่น ทุกคนภูมิใจทําหน้าที่เพื่อชาติ
รองนายกรัฐมนตรีและรัฐมนตรีว่าการกระทรวงสาธารณสุข ส่งทีมแพทย์ พยาบาล พร้อมลูกเรือเดินทางรับคนไทยจากเมืองอู่ฮั่น มณฑลหูเป่ย์ ทุกคนภูมิใจที่ได้ร่วมปฏิบัติการเพื่อประเทศชาติ คาดเดินทางถึงไทยเย็นวันนี้ จะไปรอรับด้วยตนเอง
รองนายกรัฐมนตรีและรัฐมนตรีว่าการกระทรวงสาธารณสุข ส่งทีมแพทย์ พยาบาล พร้อมลูกเรือเดินทางรับคนไทยจากเมืองอู่ฮั่น มณฑลหูเป่ย์ ทุกคนภูมิใจที่ได้ร่วมปฏิบัติการเพื่อประเทศชาติ คาดเดินทางถึงไทยเย็นวันนี้ จะไปรอรับด้วยตนเอง
วันนี้ (4 กุมภาพันธ์ 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังส่งทีมแพทย์ที่ท่าอากาศยานดอนเมือง ว่า วันนี้ได้ส่งทีมแพทย์ พยาบาล เดินทางไปสนับสนุนการทํางานนําคนไทยจากเมืองอู่ฮั่นกลับประเทศไทย จากการพูดคุยกับทีมแพทย์ทุกคน มีความพร้อม สภาพจิตใจ ปกติดีมาก ทุกคนตั้งใจอาสาที่จะไป ดีใจและมีความภูมิใจที่ได้ทําหน้าที่เพื่อประเทศชาติ
นายอนุทินกล่าวว่า กระทรวงการต่างประเทศได้ติดต่อกับทางคนไทยที่อู่ฮั่น ขณะนี้รับทราบว่า มีการเตรียมการพร้อมที่จะนําคนไทยกลับบ้าน โดยก่อนเดินทางทุกคนจะได้รับการตรวจคัดกรองหากมีไข้จะยังไม่อนุญาตให้ขึ้นเครื่อง และระหว่างอยู่บนเครื่อง จะมีการวัดไข้ อีก 3 ครั้ง และหลังลงจากเครื่องบินแล้วจะรับตัวคนไทยทั้งหมดไปยังสถานที่ที่ได้จัดเตรียมไว้ เพื่อเฝ้าระวังโรคต่อเนื่องอีก 14 วัน ขอให้คนไทยในประเทศมั่นใจทุกอย่างเป็นไปตามมาตรฐาน ของการควบคุมโรค
“ทุกภาคส่วนได้มีการเตรียมพร้อมหลังจากที่ได้รับฟังแผนการปฏิบัติและรับชมสาธิตการปฏิบัติขั้นตอนการลําเลียง รู้สึกมั่นใจในการปฏิบัติการครั้งนี้ ซึ่งเย็นวันนี้จะเดินทางไปรับด้วยตนเอง คนไทยทางโน้นก็คิดถึงบ้าน คิดถึงอาหารไทย เพราะต้องอยู่ในสภาพที่ถูกจํากัด ถ้าเป็นไปได้จะพยายามจัดเตรียมอาหาร เตรียมอุปกรณ์สื่อสารให้ผู้เดินทางและญาติได้พูดคุยกันเพื่อคลายความคิดถึง”
ทั้งนี้ ได้รับการติดต่อจากสายการบินไทยไลอ้อนแอร์ อาสาที่จะรับคนไทยที่อาจยังตกค้างและต้องการจะกลับประเทศไทย ในเมืองที่มีเส้นทางบิน ช่วงระหว่างวันที่ 5 – 8 กุมภาพันธ์ 2563 ซึ่งน่าชื่นชมและจะมีการแถลงรายละเอียดอีกครั้ง ในส่วนทีมที่ไปรับกลับทุกคน ทั้งเจ้าหน้าที่และลูกเรือ จะต้องรับตัวไว้ เฝ้าสังเกตอาการ เป็นเวลา 14 วัน เช่นเดียวกัน ส่วนเครื่องบินจะต้องทําความสะอาดตามมาตรฐานของสายการบิน
***************************** 4 กุมภาพันธ์ 2563
***************************************
รัฐบาลไทย-ข่าวทำเนียบรัฐบาล-กรมการขนส่งทางราง ประกาศ มาตรการพึงปฏิบัติการจัดการระบบขนส่งทางราง ภายใต้ประกาศสถานการณ์ฉุกเฉินเพื่อควบคุมการแพร่ระบาดของโควิด-19 [กระทรวงคมนาคม]
วันเสาร์ที่ 16 พฤษภาคม 2563
กรมการขนส่งทางราง ประกาศ มาตรการพึงปฏิบัติการจัดการระบบขนส่งทางราง ภายใต้ประกาศสถานการณ์ฉุกเฉินเพื่อควบคุมการแพร่ระบาดของโควิด-19 [กระทรวงคมนาคม]
กรมการขนส่งทางราง ประกาศ มาตรการพึงปฏิบัติการจัดการระบบขนส่งทางราง ภายใต้ประกาศสถานการณ์ฉุกเฉินเพื่อควบคุมการแพร่ระบาดของโควิด-19
ประกาศกรมการขนส่งทางราง
เรื่อง มาตรการพึงปฏิบัติการจัดการระบบขนส่งทางราง ภายใต้ประกาศสถานการณ์ฉุกเฉินในทุกเขตท้องที่ ทั่วราชอาณาจักรเพื่อควบคุมการแพร่ระบาดของเชื้อไวรัสโคโรนา ๒๐๑๙ (COVID - 19) (ฉบับที่ ๔)
ตามที่รัฐบาลได้ประกาศสถานการณ์ฉุกเฉินในทุกเขตท้องที่ทั่วราชอาณาจักร ตั้งแต่วันที่ ๒๖ มีนาคม ๒๕๖๓ และต่อมาได้ขยายระยะเวลาการบังคับใช้ประกาศดังกล่าวออกไปจนถึง ๓๑ พฤษภาคม ๒๕๖๓ อาศัยอํานาจตามความในมาตรา ๙ แห่งพระราชกําหนดการบริหารราชการในสถานการณ์ฉุกเฉิน พ.ศ. ๒๕๔๘ และมาตรา ๑๑ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ นายกรัฐมนตรีจึงออกข้อกําหนดเป็นการทั่วไปและข้อปฏิบัติแก่ส่วนราชการทั้งหลาย (ฉบับที่ ๗) ลงวันที่ ๑๕ พฤษภาคม ๒๕๖๓ เพื่อผ่อนคลายการบังคับใช้บางมาตรการในการป้องกันการแพร่ระบาดของโรคโควิด - 19 เพิ่มเติมจากที่เคยผ่อนคลายไว้แล้วเพื่อลดผลกระทบต่อประชาชน ภายใต้เงื่อนไขว่ายังคงให้ปฏิบัติตามมาตรการป้องกันโรคและคําแนะนําของทางราชการต่อไปโดยเคร่งครัด และห้ามบุคคลใดทั่วราชอาณาจักรออกนอกเคหสถาน ระหว่างเวลา ๒๓.๐๐ นาฬิกา ถึงเวลา ๐๔.๐๐ นาฬิกา ของวันรุ่งขึ้น กรมการขนส่งทางรางจึงประกาศมาตรการพึงปฏิบัติ การจัดการระบบขนส่งทางราง เพื่อขอความร่วมมือผู้ให้บริการระบบขนส่งทางราง ทั้งรถไฟและรถไฟฟ้าปฏิบัติเพิ่มเติม ดังต่อไปนี้
​
ข้อ ๑​ ดําเนินการเปิดให้บริการให้สอดคล้องตามข้อกําหนดโดยสมควรเปิดให้บริการเดินระบบรถไฟและรถไฟฟ้า ระหว่างวันภายหลังเวลา ๐๔.๐๐ นาฬิกา โดยปิดให้บริการ ณ สถานีปลายทางในเวลา ๒๒.๓๐ นาฬิกา โดยประมาณ เพื่ออํานวยความสะดวกในการเดินทางของผู้โดยสารให้สามารถกลับถึงเคหสถานก่อนเวลา ๒๓.๐๐ น.
​    ข้อ ๒​ บริหารจัดการเพื่อเพิ่มขีดความสามารถในการรองรับผู้โดยสารให้เพียงพอสอดคล้องกับปริมาณความต้องการเดินทางในแต่ละวัน โดยเฉพาะในช่วงเวลาเร่งด่วนเช้าและเย็น ควบคู่กับการเว้นระยะห่างทางสังคม (Social Distancing) ภายในสถานีและในขบวนรถอย่างเคร่งครัด
​    ข้อ ๓​ เพิ่มความเข้มงวดในการดูแลรักษาสภาพรถ สภาพทาง และอุปกรณ์ เพื่อมิให้เกิดความขัดข้องในการบริการและให้มีแผนปฏิบัติการรองรับกรณีเกิดเหตุขัดข้องหรือสถานการณ์ฉุกเฉิน พร้อมทั้งประสานแจ้งกรมการขนส่งทางรางทันที เพื่อบูรณาการการดําเนินงานได้อย่างรวดเร็วทันการณ์
​    ข้อ ๔​ เพิ่มช่องทางในการประชาสัมพันธ์ข้อพึงปฏิบัติสําหรับผู้โดยสาร และแจ้งให้ทราบ กรณีมีเหตุขัดข้องหรือสถานการณ์ฉุกเฉินอันก่อให้เกิดความล่าช้าหรือความไม่สะดวกในการใช้บริการ เพื่อประกอบการวางแผนการเดินทางและการเผื่อเวลาในการเดินทาง
​    ข้อ ๕​ เพิ่มความเข้มข้นในการป้องกันและเฝ้าระวังการติดเชื้อไวรัสโคโรนา ๒๐๑๙ (COVID - 19) ของผู้ปฏิบัติงานภายในสถานีและขบวนรถที่ต้องสัมผัสใกล้ชิดกับผู้โดยสารจํานวนมาก จะต้องสวมหน้ากากอนามัยถุงมือ หรืออุปกรณ์ป้องกันตลอดเวลาที่ปฏิบัติหน้าที่ พร้อมทั้งจัดทําทะเบียนข้อมูลผู้ปฏิบัติงานในแต่ละวันและช่วงเวลา สําหรับกรณีจําเป็นต้องมีการสอบสวนโรค
​ทั้งนี้ การดําเนินการให้ถือปฏิบัติตั้งแต่วันที่ ๑๗ พฤษภาคม ๒๕๖๓ เป็นต้นไปจนกว่าสถานการณ์การแพร่ระบาดของเชื้อไวรัสโคโรนา ๒๐๑๙ (COVID - 19) จะคลี่คลายหรือมีประกาศเปลี่ยนแปลง
รัฐบาลไทย-ข่าวทำเนียบรัฐบาล-จุฬาลงกรณ์ฯ -ปขมท.จัดประชุมวิชาการ "Thailand 4.0 กับอุดมศึกษาไทย"
วันศุกร์ที่ 26 พฤษภาคม 2560
จุฬาลงกรณ์ฯ -ปขมท.จัดประชุมวิชาการ "Thailand 4.0 กับอุดมศึกษาไทย"
หม่อมหลวงปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานในพิธีเปิดการประชุมวิชาการ ปขมท. ประจําปี 2560 และปาฐกถาพิเศษ เรื่อง "ศาสตร์พระราชากับการพัฒนาการศึกษา"
จุฬาลงกรณ์มหาวิทยาลัย ร่วมกับที่ประชุมสภาข้าราชการ พนักงาน และลูกจ้างมหาวิทยาลัยแห่งประเทศไทย (ปขมท.) เป็นเจ้าภาพจัดการประชุมวิชาการ ปขมท. ประจําปี 2560 ภายใต้หัวข้อ "Thailand 4.0 กับอุดมศึกษาไทย" ระหว่างวันที่ 25-26 พฤษภาคม 2560 ณ โรงแรมเอเชีย เขตราชเทวี กรุงเทพฯ เพื่อให้บุคลากรทางการศึกษาเข้าใจบทบาทกับเป้าหมายมหาวิทยาลัย 4.0 และกําหนดทิศทางที่สอดคล้องกับนโยบายประเทศไทย 4.0 รวมทั้งเป็นเวทีเชิดชูเกียรติผู้ได้รับรางวัลบุคลากรสายสนับสนุนผู้มีผลงานดีเด่น ปขมท. ประจําปี 2559
เมื่อวันพฤหัสบดีที่25พฤษภาคม2560ณโรงแรมเอเชียหม่อมหลวงปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานในพิธีเปิดการประชุมวิชาการ ปขมท. ประจําปี 2560และปาฐกถาพิเศษ เรื่อง "ศาสตร์พระราชากับการพัฒนาการศึกษา" พร้อมทั้งเป็นประธานในพิธีมอบเข็มรางวัลและเกียรติบัตรแก่บุคลากรสายสนับสนุนผู้มีผลงานดีเด่น ปขมท.ประจําปี 2559
ม.ล.ปนัดดากล่าวตอนหนึ่งว่า ความดีงามของพระบาทสมเด็จพระปรมินทรมหาภูมิพลอดุลยเดช รัชกาลที่ 9 ยังคงสถิตเสถียรอยู่ในดวงจิต และคงอยู่ในใจเราทุกคน แม้จะเป็นช่วงเวลาอีก 50 หรือ 100 ปีข้างหน้าก็ตาม ก็ยังเชื่อว่าในช่วงเวลานั้นยังมีผู้คนพูดถึงพระองค์ ดั่งเช่นในเวลานี้ที่เราคนไทยยังกล่าวถึงในหลวงรัชกาลที่ 5 และในหลวงรัชกาลที่ 6 ซึ่งทั้งสองพระองค์ทรงมีพระราชดําริและพระราชกระแสรับสั่งมากมายในด้านการศึกษา รวมทั้งจุฬาลงกรณ์มหาวิทยาลัย ซึ่งเป็นมหาวิทยาลัยเจ้าภาพที่จัดการประชุมในปีนี้อีกด้วย ดังนั้น หากเรายึดมั่นในคําสอนตามศาสตร์พระราชา ก็เชื่อมั่นว่าเราจะตกน้ําไม่ไหล ตกไฟไม่ไหม้ เป็นเยาวชน คนดีของประเทศชาติสืบไป
นอกจากนี้ ฝากให้พ่อแม่เป็นตัวอย่างที่ดีแก่ลูก ๆและช่วยกันเตรียมความพร้อมและความดีให้เกิดขึ้นในตัวลูกหลานของตน เพื่อที่จะเติบโตเป็นคนที่ดีของสังคม อย่าปล่อยปละละเลยให้เป็นเรื่องของครูหรือโรงเรียนที่จะอบรมสั่งสอนแต่เพียงฝ่ายเดียวเท่านั้น
อีกเรื่องที่ฝากไว้คือ การใช้ Social Mediaขอให้เราช่วยกลั่นกรองความคิดในเรื่องสร้างสรรค์ที่กลั่นออกมาจากในใจเรา ก่อนที่จะโพสต์หรือแชร์อะไรออกมา
ดังนั้น สิ่งสําคัญที่อยากให้โรงเรียนให้ความสําคัญคือ "ชั่วโมงโฮมรูม"ในตอนเช้า ๆ ซึ่งครูจะใช้เวลาเพียง 15-20 นาทีต่อวันเท่านั้นในการพบปะพูดคุยแนะนํากับเด็กนักเรียน เพราะระยะหลังทราบว่ากิจกรรมโฮมรูมต่างลดน้อยหรือเลือนหายไปในหลาย ๆ โรงเรียน ซึ่งกิจกรรมโฮมรูมจะช่วยแนะนําเด็กในเรื่องต่าง ๆ มากมาย โดยเฉพาะอย่างยิ่งให้เด็กฝึกฝนการ "ย่อความ" ประจําวันส่งครู เพราะการย่อความบ่อย ๆ จะทําให้เด็กได้ฝึกฝนเรียนรู้หลายด้าน ทั้งการใช้ภาษา การเขียน ตัวสะกด ประเด็นเนื้อหาสาระ อันเป็นพื้นฐานที่สําคัญอย่างมากต่อการเรียนของเด็กต่อไปในอนาคต
ม.ล.ปนัดดา กล่าวด้วยว่า การที่จุฬาลงกรณ์มหาวิทยาลัย และ ปขมท. ร่วมจัดการประชุมวิชาการในครั้งนี้ เป็นสิ่งที่น่าชื่นชมอย่างมาก เพราะนอกจากเนื้อหาและกิจกรรมในการประชุมจะส่งเสริมให้สถานศึกษาระดับมหาวิทยาลัยเป็น "สถานศึกษาคุณธรรม" แล้ว ยังมีเรื่องของวิทยาการสมัยใหม่เกี่ยวกับการเป็น "มหาวิทยาลัย 4.0" ที่จะทําให้เด็กที่จบออกไปมีคุณภาพและคุณธรรม เพราะหากเด็กที่จบออกไปเก่งและดีจริง เพราะตามข้อเท็จจริงที่ทราบมา แม้จะยังเรียนไม่จบก็จะถูกบริษัทหรือองค์กรต่าง ๆ แย่งจองตัวกันไว้ก่อนแล้ว
รัฐบาลไทย-ข่าวทำเนียบรัฐบาล-“กระทรวงยุติธรรม” ขับเคลื่อนนโยบายการป้องกันและปราบปรามยาเสพติด
วันจันทร์ที่ 28 ตุลาคม 2562
“กระทรวงยุติธรรม” ขับเคลื่อนนโยบายการป้องกันและปราบปรามยาเสพติด
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม คณะกรรมการอํานวยการป้องกันและปราบปรามยาเสพติดแห่งชาติ ครั้งที่ ๑/๒๕๖๒
ในวันจันทร์ที่ ๒๘ ตุลาคม ๒๕๖๒ เวลา ๑๐.๐๐ น. ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ แจ้งวัฒนะ
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม
คณะกรรมการอํานวยการป้องกันและปราบปรามยาเสพติดแห่งชาติ ครั้งที่ ๑/๒๕๖๒
เพื่อให้ที่ประชุมรับทราบสถานการณ์ยาเสพติด และผลการดําเนินงาน
ป้องกัน ปราบปราม และบําบัดรักษายาเสพติด ปี ๒๕๖๒
โดยมี นายนิยม เติมศรีสุข เลขาธิการคณะกรรมการป้องกันและปราบปรามยาเสพติด
ทําหน้าที่กรรมการและเลขานุการ ผู้เข้าร่วมประชุมประกอบด้วย
คณะกรรมการอํานวยการ ศูนย์อํานวยการป้องกันและปราบปรามยาเสพติด (ศอ.ปส.)
และผู้บริหารจากหน่วยงานภาครัฐ ได้แก่ กระทรวงยุติธรรม กระทรวงกลาโหม
กระทรวงมหาดไทย กระทรวงศึกษาธิการ กระทรวงสาธารณสุข
กระทรวงแรงงาน กระทรวงการพัฒนาสังคมและความมั่นคงของมนุษย์
กระทรวงการต่างประเทศ กรุงเทพมหานคร สํานักงานตํารวจแห่งชาติ
และหน่วยงานที่เกี่ยวข้อง เข้าร่วมฯ
ในการนี้ รัฐมนตรีว่าการกระทรวงยุติธรรม ได้เห็นชอบในแนวทางการดําเนินการ
ป้องกันและปราบปรามยาเสพติด ตามนโยบายเร่งด่วนของรัฐบาล ประจําปี ๒๕๖๓
และขอให้สํานักงานคณะกรรมการป้องกันและปราบปรามยาเสพติด
นําข้อสังเกต ข้อแนะนํา ของคณะกรรมการอํานวยการ ศอ.ปส.
เพื่อไปประกอบการดําเนินการให้สมบูรณ์ เป็นรูปธรรม
โดยให้ทุกหน่วยงานในที่ประชุมถือปฏิบัติตามมติที่ประชุม
รัฐบาลไทย-ข่าวทำเนียบรัฐบาล-เลขาธิการ คปภ. เตือน..! อย่าหลงเชื่อกลุ่มมิจฉาชีพแอบอ้างชื่อเลขาธิการ คปภ. และ สำนักงาน คปภ. ติดต่อทำธุรกรรมการลงทุนทางอินเตอร์เน็ต
วันศุกร์ที่ 7 สิงหาคม 2563
เลขาธิการ คปภ. เตือน..! อย่าหลงเชื่อกลุ่มมิจฉาชีพแอบอ้างชื่อเลขาธิการ คปภ. และ สํานักงาน คปภ. ติดต่อทําธุรกรรมการลงทุนทางอินเตอร์เน็ต
• สั่งการให้ดําเนินการตามกฎหมายต่อกลุ่มมิจฉาชีพในทุกกรณีความผิด
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า ด้วยมีกลุ่มมิจฉาชีพแอบอ้างใช้ชื่อสํานักงานคณะกรรมการกํากับและส่งเสริมการประกอบธุรกิจประกันภัย โดยการสร้างอีเมล์ปลอมชื่อ Suthiphon Thaveechaiyagarn suthiphon@oicofficial.com เว็บไซต์ปลอมชื่อ www.oicofficial.com และแอบอ้างใช้ชื่อ Dr. Suthiphon Thaveechaiyagarn ตําแหน่ง Secretary-General of OIC Risk Compliance Manager ในการหลอกลวงเพื่อเสนอขายผลิตภัณฑ์การลงทุนใน “Bond” ที่รับรองและรับประกันผลประโยชน์จากการลงทุนและปลอมแปลงเอกสาร ในนามของสํานักงานคณะกรรมการกํากับและส่งเสริมการประกอบธุรกิจประกันภัย (สํานักงาน คปภ.) ซึ่งการกระทําดังกล่าว ทําให้ประชาชนหลงผิด ด้วยหวังจะสร้างความน่าเชื่อถือในการหลอกลวงให้ลงทุน
เลขาธิการ คปภ. กล่าวว่า สํานักงาน คปภ. เป็นหน่วยงานของรัฐที่มีบทบาทหน้าที่ในการส่งเสริม กํากับดูแลและคุ้มครองสิทธิของประชาชนด้านการประกันภัย มิได้เป็นหน่วยงานที่แสวงหาผลกําไร จึงไม่มีบทบาทหน้าที่ในการเสนอขายผลิตภัณฑ์ใด ๆ ทั้งสิ้น ทั้งนี้ ได้สั่งการให้สายกฎหมายและคดี ดําเนินคดีร้องทุกข์กล่าวโทษและแจ้งหน่วยงานที่เกี่ยวข้อง เพื่อดําเนินการทางกฎหมายต่อกลุ่มมิจฉาชีพในทุกกรณีความผิด ดังนั้น จึงขอให้ประชาชนอย่าได้หลงเชื่อ การกระทําผิดของกลุ่มมิจฉาชีพดังกล่าว หากได้รับการติดต่อเพื่อเสนอขายผลิตภัณฑ์ใด ๆ โดยอ้างว่าเป็นเจ้าหน้าที่สํานักงาน คปภ. ไม่ว่าจะเป็นทางโทรศัพท์ อีเมล์ หรือช่องทางใด ๆ ให้สันนิษฐานไว้ก่อนว่าเป็นการหลอกลวงประชาชน และขอให้ตรวจสอบข้อเท็จจริงของข้อมูลไปยังสํานักงาน คปภ. โดยตรง ผ่านสายด่วน คปภ. 1186
รัฐบาลไทย-ข่าวทำเนียบรัฐบาล-คกก.โรคติดต่อแห่งชาติ เห็นชอบร่างประกาศสธ. ให้วัณโรคดื้อยาหลายขนานชนิดรุนแรงมาก (XDR-TB) เป็นโรคติดต่ออันตราย
วันอาทิตย์ที่ 24 กันยายน 2560
คกก.โรคติดต่อแห่งชาติ เห็นชอบร่างประกาศสธ. ให้วัณโรคดื้อยาหลายขนานชนิดรุนแรงมาก (XDR-TB) เป็นโรคติดต่ออันตราย
คณะกรรมการโรคติดต่อแห่งชาติ เห็นชอบร่างประกาศกระทรวงสาธารณสุข เรื่อง ชื่อและอาการที่สําคัญของโรคติดต่ออันตราย (ฉบับที่ 2) พ.ศ. ... ให้วัณโรคดื้อยาหลายขนานชนิดรุนแรงมาก(XDR-TB)เป็นโรคติดต่ออันตราย ภายใต้ พ.ร.บ.โรคติดต่อ พ.ศ.2558
นายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุข ได้รับมอบหมายจากรัฐมนตรีว่าการกระทรวงสาธารณสุข ให้เป็นประธานการประชุมคณะกรรมการโรคติดต่อแห่งชาติ ครั้งที่3/2560และให้สัมภาษณ์ว่า ที่ประชุมได้มีมติเห็นชอบในหลักการร่างประกาศกระทรวงสาธารณสุข เรื่อง ชื่อและอาการที่สําคัญของโรคติดต่ออันตราย (ฉบับที่2) พ.ศ. ... ให้วัณโรคดื้อยาหลายขนานชนิดรุนแรงมาก(XDR-TB)เป็นโรคติดต่ออันตราย ภายใต้ พ.ร.บ.โรคติดต่อ พ.ศ.2558โดยมอบให้กรมควบคุมโรค นําข้อเสนอแนะของคณะกรรมการฯ ไปปรับปรุงแนวทางการปฏิบัติงานรองรับเมื่อประกาศฉบับนี้มีผลบังคับใช้
นายแพทย์ธวัช กล่าวต่อว่า การประกาศให้วัณโรคดื้อยาหลายขนานชนิดรุนแรงมาก (XDR-TB) เป็นโรคติดต่ออันตราย มีวัตถุประสงค์เพื่อให้ผู้ป่วยโรคนี้ได้รับการรักษาพยาบาลอย่างถูกต้องครบถ้วนตามมาตรฐานสากล รวมถึงการนําผู้สัมผัสโรค มารับการตรวจคัดกรองและวินิจฉัยอย่างรวดเร็ว และเข้าสู่กระบวนการรักษาพยาบาลได้ทันที โดยการประกาศเป็นโรคติดต่ออันตราย จะทําให้สามารถใช้ข้อมูลเท่าที่จําเป็นของผู้ป่วยเพื่อประโยชน์ในการควบคุมวัณโรคดื้อยาหลายขนานชนิดรุนแรงมาก ลดการแพร่กระจายของเชื้อวัณโรคในหมู่ประชาชน ตลอดจนเพิ่มความครอบคลุมในการค้นหาและตรวจคัดกรองผู้สัมผัสโรค และสนับสนุนช่วยเหลือผู้ป่วยและครอบครัวให้ได้รับการรักษาจนหายเป็นปกติ
ทั้งนี้ จากรายงานองค์การอนามัยโลก ปี 2559 พบว่า ประเทศไทยติดอันดับในกลุ่ม 14 ประเทศที่มีปัญหาภาระวัณโรคสูงทั้งวัณโรคทั่วไป วัณโรคร่วมกับการติดเชื้อเอชไอวี และวัณโรคดื้อยาหลายขนาน องค์การอนามัยโลก คาดประมาณจํานวนผู้ป่วยวัณโรคในประเทศไทย มีประมาณ 120,000 รายมีผู้ป่วยวัณโรคดื้อยาหลายขนาน (MDR-TB) 4,500 ราย และผู้ป่วยวัณโรคดื้อยาหลายขนานชนิดรุนแรงมาก (XDR-TB) 450 ราย ค่ายารักษาผู้ป่วยXDR-TBสูงถึง 1.2 ล้านบาทต่อราย แต่มีอัตราการรักษาหายต่ํา ผู้ป่วยXDR-TBมักมีประวัติการรักษาไม่สม่ําเสมอหรือขาดการรักษามาก่อน ทําให้เกิดการดื้อยาเพิ่มขึ้นถึงระดับรุนแรงมาก
*********************************** 24 กันยายน 2560
รัฐบาลไทย-ข่าวทำเนียบรัฐบาล-​“ปิยะสกล”ชู เศรษฐกิจจะยั่งยืนได้ ประชาชนต้องมีสุขภาพดี ในเวทีเอเปค
วันพุธที่ 23 สิงหาคม 2560
​“ปิยะสกล”ชู เศรษฐกิจจะยั่งยืนได้ ประชาชนต้องมีสุขภาพดี ในเวทีเอเปค
วันนี้ (23 สิงหาคม 2560) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ร่วมการประชุมเจ้าหน้าที่ระดับสูงของเอเปคด้านสุขภาพและเขตเศรษฐกิจ ครั้งที่ 7
วันนี้ (23 สิงหาคม 2560) ศาสตราจารย์คลินิก เกียรติคุณ นายแพทย์ปิยะสกล สกลสัตยาทรรัฐมนตรีว่าการกระทรวงสาธารณสุข ร่วมการประชุมเจ้าหน้าที่ระดับสูงของเอเปคด้านสุขภาพและเขตเศรษฐกิจ ครั้งที่ 7 (7thAPEC High-Level Meeting on Health and the Economy)ณ นครโฮจิมินห์ ตามคําเชิญของรัฐมนตรีว่าการกระทรวงสาธารณสุขเวียดนาม ซึ่งเป็นการประชุมระหว่างรัฐบาลของเขตเศรษฐกิจสมาชิกเอเปค ในระดับรัฐมนตรีสาธารณสุข เศรษฐกิจ และคลัง เพื่อหาวิธีเชื่อมต่อประเด็นด้านสุขภาพระหว่างเขตเศรษฐกิจสมาชิกเอเปค และเพื่อสนับสนุนเจ้าหน้าที่ระดับสูงให้สนใจประเด็นสําคัญในภูมิภาคเอเชียแปซิฟิก ในการประชุมครั้งนี้ รัฐมนตรีว่าการกระทรวงสาธารณสุขได้นําเสนอประสบการณ์ของไทยเกี่ยวกับการปฏิรูปด้านการคลังสุขภาพสําหรับชุมชนเพื่อการพัฒนาที่ยั่งยืน ร่วมกับรัฐมนตรีสาธารณสุขและเจ้าหน้าที่อาวุโสของฟิลิปปินส์ มาเลเซีย ญี่ปุ่น จีนไทเป ปาปัวนิวกินี และอินโดนีเซีย ว่า
ประเทศไทยประสบผลสําเร็จในการดําเนินการหลักประกันสุขภาพถ้วนหน้า ตั้งแต่ปี2545สามารถครอบคลุมคนไทยทุกคน ตั้งแต่การได้รับการบริการสุขภาพพื้นฐานที่จําเป็น การได้รับวัคซีน การดูแลสุขภาพมารดาและเด็ก การเจ็บป่วยทั่วไป และรวมถึงการผ่าตัดใหญ่ที่ใช้เทคโนโลยีเช่น การผ่าตัดเส้นเลือดหัวใจ รัฐบาลไทยให้ความสําคัญกับงบประมาณด้านสุขภาพ จะเห็นได้จากสัดส่วนงบประมาณสุขภาพที่มีสัดส่วนเพิ่มขึ้น มีการลงทุนโครงสร้างพื้นฐานด้านสุขภาพทําให้มีหน่วยบริการทางการแพทย์กระจายอยู่ทั่วประเทศ นอกจากการลงทุนที่มีเพิ่มขึ้นแล้ว ประเทศไทยยังวางแนวทางการใช้งบประมาณอย่างคุ้มค่า การมองหากลไกการเงินใหม่ที่จะสามารถมาสนับสนุนงานสุขภาพให้เพียงพอ เช่น การจัดตั้งกองทุนการสร้างเสริมสุขภาพที่มีรายได้จากภาษีบุหรี่หรือสุรา นํามาพัฒนาการสร้างเสริมสุขภาพของประเทศ การตั้งกองทุนสุขภาพในชุมชนซึ่งเกิดจากการมีส่วนร่วมของประชาชนและท้องถิ่น
ศาสตราจารย์คลินิก เกียรติคุณ นายแพทย์ปิยะสกล ได้กล่าวย้ําว่า ปัจจัยสําคัญที่ทําให้ไทยประสบผลสําเร็จในการปฏิรูปคือ การมีนโยบายทางการเมืองที่เข้มแข็งและยั่งยืน การมีส่วนร่วมของชุมชนและประชาสังคมและการรู้สึกถึงเป็นเจ้าของ ความสงบภายในจากการประนีประนอมและการเติบโตทางเศรษฐกิจที่ยั่งยืนจากความสําเร็จด้านการค้าระหว่างประเทศซึ่งทําให้มีงบประมาณเพิ่มขึ้น ศักยภาพในการวิจัยด้านการคลังสุขภาพและเศรษฐศาสตร์สาธารณสุข และที่ขาดไม่ได้ คือบุคลากรสุขภาพที่เสียสละทุ่มเท เพื่อดูแลประชาชนให้มีสุขภาพดี
ก่อนจะจบการเสวนา รัฐมนตรีว่าการกระทรวงสาธารณสุขฝากให้เขตเศรษฐกิจสมาชิกเอเปคร่วมมือกันพัฒนาหลักประกันสุขภาพ ทั้งในระดับภูมิภาคและระดับโลก โดยการแบ่งปันประสบการณ์ผ่านเครือข่ายต่างๆ เช่น เครือข่ายอาเซียนบวกสาม ให้มีการวิจัยร่วม และกิจกรรมเสริมสร้างศักยภาพ ทั้งนี้ เพื่อร่วมมือกันให้ประชาคมโลกสามารถบรรลุเป้าหมายการพัฒนาที่ยั่งยืน